ત્યાર પછી તેની સાથે બનેલા બનાવની વાત કરતાં અસ્મિએ ‘મિડ-ડે’ને કહ્યું હતું કે ‘વચ્ચે બેઠા પછી મેં રિક્ષા-ડ્રાઇવરને કહ્યું કે આગળથી મારી મમ્મીને લેવાની છે. તરત જ રિક્ષા-ડ્રાઇવરે મને ઝટકો આપતાં કહ્યું કે તમારી મમ્મીનું શરીર પણ તમારા જેવું જ છે? આ સવાલથી હું ચોંકી ગઈ હતી. મેં તરત જ તેને તેની ભાષા પર કાબૂ રાખવા કહ્યું હતું. તેણે મને પ્રત્યુત્તર આપતાં કહ્યું હતું કે હું સ્થૂળકાય વ્યક્તિને મારી રિક્ષામાં બેસાડતો નથી. તેની આ વાતથી મને વધારે મોટો ઝટકો લાગ્યો હતો. અમારી વચ્ચે દલીલો થઈ હતી જેણે લીધે તેણે મને રિક્ષામાંથી ઊતરી જવા કહ્યું હતું.’